สวัสดีค่ะ หนูปวดท้องน้อยร้าวถึงบั้นเอวจะเป็นที่ท้องน้อยด้านซ้ายค่ะมันจะเจ็บแปล๊บๆโดยเฉพาะเวลามีเพศสัมพันธ์และหลังมีเพศสัมพันธ์น่าจะเรื้อรังนะคะเป็นมาหลายเดือนแล้วบางครั้งก็มีเลือดออกมาเหมือนเป็นประจำเดือนทั้งๆที่พึ่งหายไปสิบกว่าวันเองไม่ได้กินยาหรือรักษาอะไรเลยเพราะยุต่างแดนลำบากในการหาค่ะ...หนูจะเป็นอะไรรึเปล่าคะช่วยวินิจฉัยด้วยค่ะ...และเบื้องต้นควรซื้อยาอะไรมากินดีกลัวจะเป็นมากกว่านี้ค่ะเคยไปตรวจภายในเจอเซลล์ผิดปกติแต่บอกไม่ได้ว่าเป็นมะเร็งรึเปล่าฉีดยาป้องกันมะเร็งไปแล้ว2เข็มอายุตอนฉีด32ตอนนี้33แล้วค่ะ...และเคยเจอแบบมดลูกอักเสบด้วย...ช่วยตอบหนูหน่อยนะคะกังวลมาก...ขอบมากๆค่ะ
สวัสดีค่ะ อาการปวดท้องน้อย ปวดขณะมีเพศสัมพันธ์ และมีเลือดออกระหว่างมีประจำเดือนอาจเกิดจาก- มีการอักเสบของมดลูก หรือการมีอุ้งเชิงกรานอักเสบซึ่งส่วนใหญ่เป็นผลจากการติดเชื้อโรคติดต่อทางที่มาจากการมีเพศสัมพันธ์ เช่น เชื้อโกโนเรียหรือเชื้อที่ทำให้เกิดหนองในแท้เชื้อคลาไมเดีย เชื้อมัยโคพลาสมา เป็นต้นโดยเชื้อโรคจะผ่านจากช่องคลอดเข้าไปในโพรงมดลูกและทำให้เกิดการอักเสบติดเชื้อตามมาเป็นต้นซึ่งนอกจากปวดท้องน้อยแล้ว มักมีตกขาวที่ผิดปกติร่วมด้วย นอกจากนี้อาจมีไข้ อ่อนเพลีย เป็นต้น- มะเร็งปากมดลูก มะเร็งเยื่อบุโพรงมดลูก ซึ่งอาการได้แก่ เลือดออกหลังมีเพศสัมพันธ์ ตกขาวมีเลือดปน เลือดออกกะปริดกะปรอย ปวดท้องน้อย เป็นต้น แม้จะเคยฉีดวัคซีนป้องกันมะเร็งปากมดลูกแล้ว ก็ยังมีโอกาสเป็นได้ เนื่องจากวัคซีนไม่สามารถป้องกันการเกิดโรคได้ 100%ดังนั้นแนะนำให้ไปพบสูติ-นรีแพทย์เพื่อตรวจและรักษา ซึ่งแพทย์จะต้องตรวจภายในด้วยค่ะ